Publication: Magyar Közlöny
Issue: MK-2009-194 (Year: 2009, Number: 194)
Era: 2004-2010
Section: „7. számú melléklet a 32/1999. (III. 31.) FVM rendelethez
Paragraph Index: 921

c) az adott ólban az utolsó legalább hét egymást követõ, ellenõrzött állományban az elhullási arány százalékos értéke nem haladta meg az alábbi értéket: az állomány napokban megadott várható vágási életkorának és 0,06-nak a szorzata +1. 3.6. Amennyiben az utóbbi két évben a kerületi hivatal nem végzett ellenõrzést a gazdaságban, a 3.5. pont a) alpontjában írt követelménynek való megfeleléshez hatósági ellenõrzést kell végezni. 3.7. A kerületi hivatal határozhat úgy, hogy a 3.5. pont c) alpontjától eltekintve is 42 kg/m2-ig növelhetõ az állománysûrûség, amennyiben az állattartó kielégítõ szakmai magyarázattal szolgált a magasabb összesített napi elhullási arány rendkívüli jellegét illetõen, vagy ha bizonyította, hogy az okok a saját tevékenységi és felelõsségi körén kívül esnek. 4. Hatósági ellenõrzés és nyomon követés a vágóhídon 4.1. A 33 kg/m2-t meghaladó állománysûrûség esetében az állományt kísérõ dokumentációnak tartalmaznia kell a napi elhullási arányt, valamint az állattartó által kiszámított összesített napi elhullási arányt, és a tartott hibrid vagy fajta megnevezését. 4.2. A 4.1. pontban meghatározott adatokat, valamint az elhullottan érkezett brojlercsirkék számát – a gazdaság és az ól feltüntetésével – nyilvántartásba kell venni, a kerületi hivatal felügyelete mellett. Az adatok, valamint az összesített napi elhullási arány megbízhatóságát – a levágott brojlercsirkék számának, valamint a vágóhídra elhullottan érkezett brojlercsirkék számának figyelembevételével – a kerületi hivatalnak kell ellenõriznie. 4.3. A kerületi hivatalnak az emberi fogyasztásra szánt állati eredetû termékek hatósági ellenõrzésének megszervezésére vonatkozó különleges szabályok megállapításáról szóló, 2004. április 29-i 854/2004/EK európai parlamenti és tanácsi rendelet alapján végzett ellenõrzések keretében értékelnie kell a levágást követõ vizsgálat eredményeit az olyan egyéb körülmények meghatározása érdekében, amelyek hatással lehetnek az állatjólétre (pl. dermatitisz, élõsködõk, szisztémás betegségek aránya). 4.4. Amennyiben a 4.1. és 4.2. pontokban szereplõ elhullási arány vagy a 4.3. pontban szereplõ levágást követõ vizsgálat eredményei és a nem kielégítõ vagy nem elõírásszerû állatjóléti körülmények között egyértelmû összefüggés van, az állattartónak a kerületi hivatal iránymutatása szerint megfelelõ intézkedéseket kell hoznia a nem kielégítõ állatjóléti körülmények felszámolása érdekében.”

Source: https://magyarkozlony.hu/hivatalos-lapok/b189721330e5e0d4e5fdb474fc21e98e3b3e550c/dokumentumok/1207556b9f9c4032b43cc273612e57eb6ddae082/letoltes